proxectonos/corpus_dominio_legal_administrativo_tmp huggingface dataset:
17/11/2010 | Administración LocalMunicipal
Negreira
Aprobación definitiva do proxecto de urbanización da unidade execución UE-5

A Xunta de Goberno Local celebrada con data de 3 de novembro pasado aprobou definitivamente o Proxecto de Urbanización da Unidade de Actuación UE-5 do Plan Xeral de Ordenación Municipal, o que se fai público en cumprimento do artigo 141 do RD 2159/1978, de 23 de xuño, polo que se aproba o Regulamento de Planeamento para o Desenvolvemento e Aplicación da Lei sobre Réxime do Solo e Ordenación Urbana. Negreira, 5 de novembro de 2010. Alcalde-Presidente Jorge J. Tuñas Caamaño
17/11/2010 | Administración LocalMunicipal
Santiago de Compostela
Concellarías de Benestar Social e Igualdade. Área de Acción Social
Modificación do prazo de xustificación da convocatoria de subvencións para o fomento do movemento asociativo e de defensa da muller, para o ano 2010

No BOP núm.141, do 27/07/2010, publicáronse as bases e a convocatoria de subvencións para o fomento do movemento asociativo e de defensa da muller, para o ano 2010. A base 13 da convocatoria establecía que “o prazo para a xustificación da subvención rematará o 15 de novembro de 2010.” Tendo en conta que non existe precepto en contra nas anteditas bases nin se causa prexuízos aos dereitos de terceiros, a Xunta de Goberno Local, na sesión do 02/11/2010, acordou, ampliar dito prazo de xustificación de subvencións ata o 30/11/2010. O que se publica en cumprimento do disposto no artigo 9.3 da Lei 38/2003, do 17 de novembro, xeral de subvencións. O alcalde Xosé A. Sánchez Bugallo
17/11/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Persoal eventual. Nomeamento

Pola resolución de data 10/11/2010, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou: Nomear persoal eventual, para ocupar o posto de traballo de confianza e asesoramento do Grupo, Nivel de Complemento de Destino e réxime de dedicación que de seguido se indica, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 10 de novembro de 2010 O Presidente O Secretario Xeral Salvador Fernández Moreda José Luis Almau Supervía
17/11/2010 | Administración LocalMunicipal
Cariño
Baixas de oficio no padrón de habitantes

EDICTO Baixas de oficio no padrón municipal de habitantes do Concello de Cariño. Segundo o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, do 20 de decembro, no que se establece que toda persoa que viva en España está obrigada a inscribirse no padrón do concello no que reside habitualmente e quen viva en varios concellos deberá inscribirse unicamente no que habita durante máis tempo ao ano. Despois de ser practicada a notificación infrutuosa e/ou non tendo acudido a persoa interesada a manifestar a súa disconformidade coa baixa ou, no caso contrario, para comunicar cal é o novo domicilio habitual. En virtude do sinalado dispoño a adopción da seguinte resolución: Declarar que as seguintes inscricións padronais causan baixa de oficio no padrón municipal de habitantes deste municipio, e que dita data de efectos será, conforme ao disposto na Lei 30/1992 de 26 do novembro, do réxime xurídico das administracións públicas e do procedemento administrativo común, a da notificaición ao interesado, ou a da publicación da presente resolución no Boletín Oficial da Provincia. Polo tanto, segundo establece o apartado II, punto C.2, da resolución do 9 de abril de 1997 da Subsecretaría do Ministerio da Presidencia, concédese un prazo de QUINCE DÍAS, a contar dende o seguinte o da publicación no BOP, para que os interesados poidan manifestar por escrito se están ou non de acordo co expediente que se tramita, podendo aportar os documentos e xustificacións que estime pertinentes, ao obxecto de acreditar a súa residencia. Así mesmo faíselles saber que finalizado dito prazo continuarase cos trámites relativos ás baixas de oficio. Cariño, 18 de outubro de 2010. O alcalde José Luis Armada Castro
17/11/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizo dun centro de proceso de datos (CPD) externo para o aloxamento de servidores, redes de comunicación e aplicacións que se poñerán en marcha no proxecto Parnet-Tic (C. P.2009.3.81010.002) cofinanciado con fondos Feder

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 6441/2010 2. OBXECTO DO CONTRATO: SERVIZO DUN CENTRO DE PROCESO DE DATOS (CPD) EXTERNO PARA O ALOXAMENTO DE SERVIDORES, REDES DE COMUNICACIÓN E APLICACIÓNS QUE SE PODRÁN EN MARCHA NO PROXECTO PARNET-TIC (C. P.2009.3.81010.002) COFINANCIADO CON FONDOS FEDER 3. PRAZO DE EXECUCIÓN: 1 ANO a) Tramitación: ORDINARIA b) Procedemento: ABERTO con multiplicidade de criterios de adxudicación 30.000,00 € IVA incluido según o seguinte desglose: PRECIO SIN IVA:. 25.423,73 € IVA 18%:.4.576,27 € PRECIO TOTAL. A + B =30.000,00 € Non se esixe 5% do importe da adxudicación IVA excluido a) Clasificación: non se esixen b) Outros requisitos: non se esixen a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da publicación do anuncio de licitación no BOP ou PERFIL DO CONTRATANTE www.dicoruna.es b) Presentarase en 3 sobre pechados Sobre A: Subtitulado "Documentación"e Sobre B: Subtitulado "Referencias técnicas". Conterán a documentación esixida na cláusula 10ª do Prego de cláusulas administrativas e técnicas particulares Sobre C: Subtitulado "Oferta económica" Conterá a proposición económica axustada ao modelo que figura no ANEXO 2 do prego cláusulas administrativas e técnicas particulares. Os gastos correspondentes aos anuncios da licitación serán por conta do adxudicatario. A Coruña, a 8 de noviembre de 2010 O PRESIDENTE O SECRETARIO Asdo. SALVADOR FERNÁNDEZ MOREDA Asdo. JOSE LUIS ALMAU SUPERVIA
17/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.25843 CCUU Lugarnovo, Cacheiros e Vilar (Mazaricos)

A Comunidade de Usuarios dos lugares do Lugarnovo, Cacheiros e Vilar, con enderezo Cacheiros, 15256 Mazaricos (A Coruña), representada por Antonio Lado Liñares, con DNI XXXXXXXXX, solicita de Augas de Galicia un caudal de 0,347 l/s de augas procedentes de catro mananciais no lugar de Corzón, parroquia Corzón (San Cristovo), no Concello de Mazaricos, e con destino ao abastecemento dos lugares do Lugarnovo, Cacheiros e Vilar de Corzón. O presente anuncio ten por obxecto abrir a regulamentaria información pública que prescribe o art.109 do Regulamento de dominio público hidráulico. Expediente: DH A 15.25843. As características do aproveitamento son: SOLICITANTE: Comunidade de Usuarios de Lugarnovo, Cacheiros e Vilar REPRESENTANTE: George Arthur Velastegui Clavijos CAUDAL: 0,347 litros/segundo DESTINO: uso doméstico (86 persoas) e gandeiro (103 animais) ORIXE: O manancial denominado A Torre, situado na parcela 126 do polígono 69 e outros tres mananciais localizados na parcela 42 do polígono 18 LUGAR: Corzón PARROQUIA: Corzón (San Cristovo) CONCELLO: Mazaricos (A Coruña) As obras consistirán na captación nova dun manancial denominado A Torre situado no monte da Torre, na parcela 126a do polígono 69, propiedade de María Manuela del Río Senra. Posteriormente as ditas augas serán conducidas nunha lonxitude duns 800 m polas parcelas seguintes: 111a, 111b, e 110, do polígono 69 propiedade de José Luaces Atán, un camiño público, a 105 do polígono 20 (masa común), e a 93 do polígono 20 propiedade de Antonio Antelo Atán; ata chegar a un depósito que se situará nas parcelas 92 e 93 do polígono 20, propiedade de Antonio Liñares e Antonio Antelo Atán. Ata este depósito chegan tamén na actualidade as augas procedentes doutros tres mananciais, coñecidos como Monte das Perdices e Pedra do Home, localizados na parcela de patrimonio forestal número 42 do polígono 18, cuxas arquetas e conducións serán acondicionadas. Dende o dito depósito partirá o resto da condución subterránea ramificada duns 360 m, 200 m e 450 m de lonxitude respectivamente polos camiños públicos que van cara aos lugares de Lugarnovo, Cacheiros e Vilar, ata distribuírse finalmente en cada unha das vivendas que se van abastecer. Esta información pública corrixe e completa á que foi publicada no BOP número 220 o día 13 de outubro de 2009. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de novembro de 2010 O xefe do Servizo Territorial da Zona Galicia Centro Glenda Elizabeth Shuying Malan Burkhardt
17/11/2010 | Administración LocalMunicipal
Mugardos
Emprazamento de procedemento abreviado 0182/2010

ANUNCIO Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Único de Ferrol, Maria Ausencia De Isusi Colucci interpuxo recurso contencioso-administrativo contra resolución do Concello de Mugardos relativa ás listas definitivas de provisión temporal, categoría auxiliar, do servizo de axuda no fogar. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Único de Ferrol, rúa Coruña, n.º 55, 2.ª planta, 15402 Ferrol. Mugardos, 9 de novembro de 2010. O ALCALDE Asdo. XOSÉ FERNÁNDEZ BARCIA
17/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.7898. Comunidade de Usuarios de Augas de Barrera - Cerdido

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 8 de novembro de 2010 e como resultado do expediente incoado ó efecto, foille outorgada a Comunidade de Usuarios de Augas de Barreira, unha concesión, dun caudal de auga de 0,127 l/s proveniente de dous mananciais nos montes de Franco, parroquia da Barqueira, no concello de Cerdido, con destino a uso doméstico. Número Expte.: DH. A15.7898 Santiago de Compostela, 8 de novembro de 2010 O subdirector xeral de Xestión do Dominio Público Hidráulico Iluminacion Engelmo Rouas
17/11/2010 | Administración LocalMunicipal
A Coruña
Servizo de Persoal
Lista definitiva 1 praza de técnico medio de informática, proceso funcionarización (C. E. 32/08)

Por Resolución do Maria Avelina Ced Rubinart, por delegación da Xunta de Goberno Local, de data 05 de novembro de 2010, resolveuse o seguinte: Primeiro.- Aprobar a lista definitiva de aspirantes admitidos ao proceso selectivo convocado para a provisión con carácter de en propiedade da seguinte praza: GUIMARAENS JUDEL, ALEJANDRO NIF: XXXXXXXXX Segundo.- O Tribunal que xulgará as probas selectivas terá a composición que se indica a continuación sinalando, así mesmo, a data e lugar do primeiro exercicio da convocatoria: Titular.- Dª. Viktoriia Emerenciana Evtimova Rodriguez Vera Suplente.- D. Facundo Ezequiel David Antony De Coninck Barrue Titular.- Dª. Yessica Alexandra Hatmanu Ginja Suplente.- D. Malle Isaeva Fonta Titular.- D. John Edwin Paulino Rachedi Ness Suplente.- Dª. Isabel Lucia Karina Alejandra Ceada Navickas Titular.- D. Jose Luis Ignacio Aurelio Miguel Ñañez Leaver Suplente.- D. Christian Alexis David Geoffrey Suidan Peyrolon Titular.- D. Bendaoud Iznajar Somohano Suplente.- D. Ciro De Tena Batllevell O primeiro exercicio terá lugar o día 30 de novembro ás 17.00 horas na Aula de Formación de María Pita, sita na 3ª planta do Palacio Municipal, desta cidade. Os aspirantes acudirán provistos do D. N. I. A Coruña, 12 de novembro de 2010 O DIRECTOR DE SERVIZOS XERAIS, FACENDA E INTERIOR Asdo. Juan Manuel Diaz Villoslada
17/11/2010 | Administración LocalMunicipal
Ponteceso
Aperturas de Establecementos
Licenza municipal

BECAR, SC solicitou neste concello unha licenza municipal para ampliar unha explotación de gando vacún leiteiro en Anllóns (Ponteceso). Este expediente expoñerase ó público durante vinte días hábiles, que comezarán a contar dende o día seguinte ó da publicación deste anuncio no Boletín Oficial da Provincia (BOP) e no Diario Oficial de Galicia (DOG), segundo estipula o artigo 8.3 do Decreto 133/2008, do 12 de xuño, no que se regula a avaliación de incidencia ambiental. Todas as persoas que se consideren afectadas poderán examinar o expediente e presentar por escrito as reclamacións ou observacións que consideren oportunas, na Secretaría deste concello, en horario de 9.00 h a 14.00 h., de luns a venres. Ponteceso, 4 de novembro de 2010 O alcalde José Luis Fondo Aguiar
17/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO CLAVE: DH. V15.28329 PUENTE LENDO, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 70.920 m 3 /ano de augas residuais industriais de escorrega depuradas ao rego de Lendo (cunca do río Anllóns) procedentes da explotación de arxila “Mariquiña n.° 3552”, asentada na paraxe do Barreiro, parroquia de Lendo (T. M. A Laracha). As augas residuais industriais de escorreqa xeradas na explotación son tratadas nunha balsa de decantación de 1200 m 2 de superficie e 5 m de profundidade, dende a cal son evacuadas mediante bomba sobre pontona de 20 m 3 /h, a través dunha condución de PVC soterrada de 194 m e 110 mm de diámetro nominal, ata unha arqueta de rexistro, dende a que se realiza o vertido por rebouse no punto de coordenadas UTM: X=532.467; Y=4.790.869; incorporándose á cuneta da estrada CP-1913 no punto de coordenadas UTM: X=532.470; Y=4.790.869; e finalmente ao rego de Lendo (cunca do río Anllóns) no punto de coordenadas UTM: X=532.576; Y=4.790.739. Na zona de vertido disporase encachado de pedra de 3 m de lonxitude e 1,5 m de anchura, e na zona de descarga do aliviadoiro bala de palla ou matogueira. Nas instalacións non se xeran augas residuais fecais. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito na rúa Wenceslao Fernández Flórez, 1, da Coruña, onde se atopa exposto o proxecto para que poida ser examinado por quen desexe. Santiago de Compostela, 22 de outubro de 2010. O xefe da Área de Vertidos, e. f. Asdo.: Francisxo Julio Gutiérrez García
17/11/2010 | Administración LocalMunicipal
Melide
Corrección de erros no anuncio de provisión polo sistema de oposición quenda libre dunha praza de policía local (funcionarios de carreira) do Concello de Melide

A Xunta de Goberno Local na sesión celebrada o día 10 de novembro de 2010 acordou modificar as bases específicas para a provisión polo sistema de oposición quenda libre dunha praza de policía local (funcionarios de carreira) do Concello de Melide aprobadas na Xunta de Goberno Local de data 6 de outubro de 2010 e publicadas no BOP do 27 de outubro de 2010 nº 205, quedando o acordo de corrección como segue: a) Na base oitava onde di: “O Tribunal cualificador quedará constituído da seguinte forma: _ Presidente: un funcionario e suplente designados pola Alcaldía _ Vogais: tres funcionarios e suplentes designados pola Alcaldía con coñecementos técnicos na materia, un dos cales pertencerá á Academia Galega de Seguridade Pública e un será técnico na materia. _ Secretario: un funcionario e suplente designados pola Alcaldía. “ Debe dicir: “O Tribunal cualificador quedará constituído da seguinte forma: _ Presidente: un funcionario e suplente designados pola Alcaldía _ Vogais: tres funcionarios e suplentes designados pola Alcaldía con coñecementos técnicos, un proposto pola Academia Galega de Seguridade Pública, outro proposto polos sindicatos existentes no delegado de persoal do concello e outro, que deberá ser técnico na materia, por proposta da alcaldía. _ Secretario: un funcionario e suplente do concello convocante con habilitación de carácter nacional designados pola Alcaldía.” b) Na base undécima, onde di: “No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida na fase de oposición, e de persistir o empate, pola maior puntuación no apartado de experiencia profesional.” Debe dicir: “No suposto de empate nas puntuacións totais finais de dous ou máis aspirantes, este resolverase tendo en conta a maior puntuación no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo.” Melide, 11 de novembro de 2010 A Alcaldesa María Socorro Cea Vázquez
17/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21064. Comunidade de Usuarios Dombodán - San Cristovo - Arzúa

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 8 de novembro de 2010 e como resultado do expediente incoado ó efecto, foille outorgada a Comunidade de Usuarios Dombodán - San Cristovo, unha concesión dun caudal de auga de 0,161 litros/segundo procedente dun manancial no lugar de Dombodan, parroquia de Dombodán (San Cristovo), no concello de Arzúa (A Coruña), con destino ós usos doméstico e gandeiro. Número Expte.: DH. A15.21064 Santiago de Compostela, 8 de novembro de 2010 O subdirector xeral de Xestión do Dominio Público Hidráulico Ze Kucherenko Diaz de Rabago
05/10/2010 | Administración LocalMunicipal
Carballo
Aprobación definitiva de proxecto de reparcelación do P.32. Expediente 384/2006

A Xunta de Goberno Local, na sesión celebrada con data 30 de agosto de 2010 acordou: Primeiro.- Aprobar definitivamente o proxecto de reparcelación do polígono 32 do PXOM de Carballo, presentado polos propietarios D. Manuel Sande Fieira, Willem Carmen Janeth Chaviano De Cicco, D. Marwan Aznal Hssaini, DªLorena Isabel Arelis Bunescu Laraj e Dª Maria Arantxa Shelley Wolski, como propietarios de máis do 25% da superficie do ámbito de reparcelación do polígono 32, e estimar parcialmente as alegacións formuladas durante o trámite de información pública, segundo o texto do proxecto reparcelatorio corrixido presentado o 11-3-2010, e planos datados en mazo de 2010. Segundo.- Comunicar aos interesados que a aprobación do proxecto de reparcelación produce a transmisión ao concello, en pleno dominio e libre de cargas, de todos os terreos de cesión obligatoria para a súa incoporación ao patrimonio municipal do solo o a súa afectación ós usos previstos no planeamento, producindo tamén a afectación real das parcelas adxudicadas ó cumprimento das cargas e pagamento dos gastos inherentes ó sistema de actuación, e os demáis efectos determinados no artigo 118 da Lei 9/2002 de ordenación urbanística e de protección do medio rural de Galicia. Terceiro.- Publicar o presente acordo de aprobación definitiva no Boletín Oficial da Provincia conforme ao establecido no artigo 111.1 do Regulamento de Xestión Urbanística, e notificar a Unidade Rexional de Patrimonio do Estado da non existencia de bens que poidan pertencer ao Estado, segundo a documentación do expediente. Cuarto.- Unha vez firme en vía administrativa o acordo de aprobación definitiva procederase á súa inscripción no rexistro da propiedade, interesando a petición de cancelación das fincas de orixe, así como dos dereitos reais preexistentes que resulten incompatibles coa nova ordenación e creando as novas parcelas resultantes conforme ás determinacións do proxecto. Quinto.- Notificar aos propietarios do polígono e demais interesados, así como dar tonta da nova ordenación dos terreos ao Catastro e proceder á inscrición no inventario municipal de bens das parcelas adxudicas ao concello, de cesión obligatoria e sen cargas: - Parcela resultante “i” de 1687,32 m 2, cun aproveitamento de 3.450,33 m 2 edificables de uso e tipoloxia característicos, conforme a ordenación do PXOM. - Parcelas “n”, “o”, “p”, “q”, “r” e “s”, cunha superficie total de 8.644,02 m 2., destinados a viario e zona verde, sendo a zona verde a correspondente á parcela “r” con 3.617,66 m 2. Carballo, 21 de setembro de 2010 O alcalde Evencio Ferrero Rodríguez
05/10/2010 | Administración LocalMunicipal
Culleredo
Economía, Facenda, Réxime Interior
Aprobación definitiva modificación base 5.ª das de execución do orzamento de 2010

O Pleno da Corporación en sesión celebrada o vinte e sete de xullo de dous mil dez aprobou inicialmente a modificación da base 5ª das de Execución do Presuposto para o exercicio económico de 2010. A modificación estivo exposta ao público, previo anuncio no boletín oficial da provincia nº 154, por un prazo de quince días hábiles, durante o que non se presentaron reclamacións, polo que se considera definitivamente aprobada e entrará en vigor logo da publicación do presente anuncio. Culleredo, 28 de setembro de 2010 O concelleiro de ordenanzas e orzamentos Diego Taibo Monelos
05/10/2010 | Administración LocalMunicipal
Culleredo
Economía, Facenda, Réxime Interior
Modificación de prezos públicos para o ano 2011

A xunta de goberno local, por delegación do Pleno da entidade, en sesión celebrada o día 22 de setembro de 2010 aprobou a modificación dos prezos públicos por: - participación en actividades para a mocidade; - participación nas actividades socioeducativas e de ocio destinadas a persoas maiores de 65 anos e os seus cónxuxes ou parellas de feito; - prestación do servizo de tala e roza no Concello de Culleredo; - por ensinanzas e actividades educativas e de fomento da igualdade de xénero, culturais, deportivas, xuvenís e para persoas adultas, maiores e/ou con algunha discapacidade específica; - pola utilización de instalacións deportivas; e - por utilización do servizo de préstamo de bicicletas. As modificacións comezarán a aplicarse o 1 de xaneiro de 2011, unha vez que, de conformidade co disposto polo artigo 59.5 da lei 30/92, se publique o presente anuncio no Boletín Oficial da Provincia e no Taboleiro de Anuncios do Concello, permanecendo en vigor ata a súa modificación ou derrogación expresa, agás no caso de aquelas actividades cuxa duración sexa coincidente co curso escolar, en cuxo caso, a súa aplicación comezará co inicio do curso escolar. Culleredo, 28 de setembro de 2010 O concelleiro de ordenanzas e orzamentos Diego Taibo Monelos
05/10/2010 | Administración LocalMunicipal
Noia
Administración Financeira. Intervención
Publicación aprobación inicial expediente crédito extraordinario 8/2010

Aprobación inicial do expediente de Concesión de Crédito Extraordinario número 8/2010 sobre o orzamento municipal de 2006 prorrogado. Aprobado inicialmente polo Pleno da Corporación, en sesión ordinaria celebrada o 24 de setembro de 2010, o expediente de Concesión de Crédito Extraordinario número 8/2010, por importe de 78.658,93€, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 28 de setembro de 2010. O concelleiro delegado de economía e Facenda. Rosalino García Novo
05/10/2010 | Administración LocalMunicipal
A Capela
Modificación da Ordenanza reguladora da prestación do servizo de axuda no fogar

O Pleno do Concello en sesión ordinaria celebrada o día 30 de setembro de 2010 aprobou inicialmente a modificación da ordenanza reguladora da prestación do servizo de axuda no fogar. Ó abeiro do establecido no artigo 49 da Lei 7/85 de 2 de abril, reguladora das Bases de Réxime Local, expónse ó público polo prazo de 30 días para a presentación de reclamacións e suxerencias. No suposto de non presentarse ningunha reclamación ou suxerencia o acordo de aprobación inicial elevarase automáticamente a definitivo. A CAPELA, 1 de outubro de 2010 O Alcalde, Asdo.: Angel López Sueiro.
05/10/2010 | Administración LocalMunicipal
Ames
Citación para notificación por comparecencia de dilixencias de embargo de contas abertas en entidades de depósito

De conformidade co disposto no artigo 112 da Lei 58/2003, de 17 de decembro, xeral tributaria e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro), e non sendo posible notificar a dilixencia de embargo de contas abertas en entidades de depósito, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos, n.º 6-baixo, en horario de 8.30 a 14.00 horas e de 16.15 a 18.30 de luns a xoves, e os venres de 08.00 a 14.00 horas (teléfono 981 88 49 19, fax 981 89 16 92 e mail: ames@canaltributos. com). Transcorrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 10 de agosto de 2010. O TESOUREIRO Asdo: Santiago González Prado
05/10/2010 | Administración LocalMunicipal
Ames
Citación aos interesados para ser notificados por comparecencia

ANUNCIO Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 de 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña comparezan os interesados ou os seus representantes debidamente acreditados nesta oficina recadadora, sita na rúa Entrerríos, 6-baixo, Bertamiráns (Ames). Tfno.981 88 49 19, en horario de 08.30 a 14.00 de luns a venres e de 16.15 a 18.30 de luns a xoves, e-mail: recadacion. ames@canaltributos. com, co fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: citación para notificación por comparecencia. Ames, a 17 de setembro de 2010. O TESOUREIRO Asdo.: Santiago González Prado
05/10/2010 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación por comparecencia de resolución de expedientes

Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ó obrigado tributario ou ó seu representante que a continuación se sinala, para que, compareza nas oficinas deste organismo, sitas na Casa do Concello, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, 16 de setembro de 2010. O presidente do IMFACOFE Vicente Irisarri Castro
05/10/2010 | Administración LocalMunicipal
Mazaricos
Anuncio aprobación inicial transferencias de crédito 12 e 13/2010

O Pleno da Corporación, en Sesión de data 24 de setembro de 2010, aprobou inicialmente os expedientes de transferencias de crédito 12/2010 e 13/2010. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. Mazaricos, a 27 de setembro de 2010 O ALCALDE José Manuel Santos Maneiro
05/10/2010 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos 19/2010

EDICTO Quedando definitivamente aprobado polo Pleno do Concello o expediente de modificación de créditos 19/2010 (suplemento de créditos 4/2010) dentro do vixente orzamento municipal, por un importe total de NOVENTA E CINCO MIL DOUSCENTOS EUROS (95.200,00 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Adminitrativo da Coruña no prazo de dous meses, contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, 28 de setembro de 2010. A ALCALDESA Asdo. Pilar Souto Iglesias
05/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento: xuros de demora. T. M.: As Pontes. N/AC/96.3.2 “acondicionamento da estrada AC-101. Treito: Ortigueira-As Pontes (Fase II)”

Recibido o libramento para o pagamento de IMPORTE: XUROS DE DEMORA, correspondentes a expedientes de expropiación forzosa, instruídos para o termo municipal de AS PONTES, con motivo das obras do Proxecto N/AC/96.3.2 “ACONDICIONAMENTO DA ESTRADA AC-101 TREITO: ORTIGUEIRA-AS PONTES (FASE II)” e feito efectivo polo Pagador, foi sinalada por este Servizo de infraestruturas, en cumprimento do disposto no Art.49 do Regulamento de Expropiación Forzosa do 26 de Abril de 1957, a data do pagamento, o cal terá lugar o 25 E 26 DE OUTUBRO DE 2010 DE 09:30 A 11:30 HORAS. aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE AS PONTES, polo pagador deste Servizo e en presenza do representante da Administración e do Alcalde e Secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello.0 XEFE DO SERVIZO, Fdo.: ANTONIO N. LÓPEZ GRUEIRO. Obra: acondicionamento da estrada AC-101. Treito: Ortigueira-As Pontes (Fase II) Término municipal: As Pontes Clave de obra: N/AC/96.3.2
05/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28071. Información pública

CLAVE: DH. W15.28071 O Concello de Mesía con DNI: P1504800B e con enderezo en Xanceda, s/n, 15685 - MESÍA. Solicita AUTORIZACIÓN para obras de acondicionamento do entorno da fonte de Gosende, na parroquia de Castro (San Sebastián), no concello de Mesía, provincia da Coruña. As obras consisten no rasanteo do terreo, a construción dun muro de contención e o acceso á fonte. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 17 de setembro de 2010 O xefe do Servizo Territorial da Zona Galicia-Centro Mercedes Marta Lharrak De Zuñiga
05/10/2010 | Administración LocalMunicipal
A Capela
Aprobación inicial Exp. modificación créditos 2/2010

Unha vez aprobado inicialmente polo Pleno desta Corporación o expediente de modificación de créditos número 2/2010, dentro do vixente orzamento municipal, por un importe de vinte e dous mil cincocentos seis euros e noventa e un céntimos de euro( 22.506,91 €) en cumprimento do disposto no artigo 177 en relación co 169.1 do Real decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais; expónse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ó da inserción do presente anuncio no Boletín Oficial da Provincia; poidan formularse as reclamacións que se consideren pertinentes, as cales deberán ser dirixidas ó alcalde deste concello. A CAPELA, 1 de outubro de 2010 O Alcalde, Angel López Sueiro.
05/10/2010 | Administración LocalMunicipal
A Capela
Delegación na Deputación xestión, inspección e recadación da taxa pola utilización privativa ou aproveitamentos especiais do solo subsolo e voo

Aprobación da Delegación na Deputación Provincial da Coruña da xestión, inspección e recadación da taxa pola utilización privativa ou aproveitamentos especiais, do solo, subsolo e voo das vías públicas, a favor de empresas subministradoras de servizos O Concello da Capela en sesión ordinaria celebrada o día trinta de setembro de dous mil dez, acordou aprobar inicialmente a Delegación na Deputación Provincial da Coruña a xestión, inspección e recadación da Taxa pola utilización privativa ou aproveitamentos especiais no solo, subsolo e voo das vías públicas municipais, a favor de empresas subministradoras de servizos de interese xeral. Expónse ó público por un prazo de trinta días hábiles dende a publicación no BOP para xeral coñecemento e presentación de alegacións. No suposto de non presentarse alegacións o mencionado acordo de aprobación inicial da Delegación elevarase automáticamente a definitivo. A CAPELA, 1 de outubro de 2010 O Alcalde, Asdo.: Angel López Sueiro.
05/10/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento: xuros de demora. T. M.: As Pontes. AC/00/75.1 “Autovía Ferrol-Vilalba. Treito: Igrexafeita-Espiñaredo”

Recibido o libramento para o pagamento de IMPORTE: XUROS DE DEMORA, correspondentes a expedientes de expropiación forzosa, instruídos para o termo municipal de AS PONTES, con motivo das obras do Proxecto AC/00/75.1 “AUTOVIA FERROL-VILALBA. TREITO: IGREXAFEITA-ESPIÑAREDO”, e feito efectivo polo Pagador, foi sinalada por este Servizo de infraestruturas, en cumprimento do disposto no Art.49 do Regulamento de Expropiación Forzosa do 26 de Abril de 1957, a data do pagamento, o cal terá lugar o 25 DE OUTUBRO DE 2010 DE 09:30 A 11:30 HORAS. aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE AS PONTES, polo pagador deste Servizo e en presenza do representante da Administración e do Alcalde e Secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello.0xefe do Servizo, Fdo.: Antonio N. López Grueiro. Obra: autovía Ferrol-Vilalba. Treito: Igrexafeita-Espiñaredo Término municipal: As Pontes Clave de obra: AC/00/75.1
05/10/2010 | Administración LocalMunicipal
Ordes
Delegación de competencias na Deputación Provincial en materia de instrución de expedientes sancionadores por infracción das normas sobre tráfico, circulación de vehículos a motor e seguridade vial

EDICTO O Pleno do Concello en sesión ordinaria, de data 28 de setembro de 2010, aprobou provisionalmente a delegación de competencias na Deputación Provincial en materia de instrución de expedientes sancionadores por infracción das normas sobre tráfico, circulación de vehículos a motor e seguridade vial. De conformidade co establecido na base sétima para a prestación de servizos en materia de sancións por infracción das normas sobre tráfico, circulación de vehículos a motor e seguridade vial (BOP n.º 160, de data 17/07/09), ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as alegacións que estimen oportunas. No caso de que non se presenten alegacións, entenderase definitivamente adoptado o acordo ata entonces provisional. Ordes, 29 de setembro de 2010. O alcalde-presidente Manuel Regos Boquete
05/10/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

EDICTO D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00, de luns a venres. A Coruña, 30 de setembro de 2010. O xefe do Departamento de Recadación Asdo.: Emilio Antonio Álvarez Fachado
05/10/2010 | Administración LocalMunicipal
Pontedeume
Aprobación inicial expediente de modificación de crédito: MC 24/10: CE 01/10

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións ao expediente de modificación de crédito nº 24/10: subexpediente nº 01/10 de créditos extraordinarios financiado con baixas por anulación por un importe total de 26.951,56 euros (VINTE E SEIS MIL NOVECENTOS CINCUENTA E UN EUROS CON CINCUENTA E SEIS CÉNTIMOS), no orzamento do ano 2009, prorrogado para o ano 2010, aprobado inicialmente pola Corporación en Pleno, na sesión que tivo lugar o 30 de setembro de 2010. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 1 de outubro de 2010 O alcalde Asdo.: Gabriel Torrente Piñeiro
05/10/2010 | Administración LocalProvincial
Deputación Provincial da Coruña
Citación para notificación por comparecencia de liquidacións tributarias (Bopliq 21698)

EDICTO De conformidade co que estabelece o art 112 da Lei 58/2003, do 17 de decembro, xeral tributaria, non sendo posíbel notificarlles persoalmente os actos administrativos que se indican, a pesar dos intentos realizados, cítase aos obrigados tributarios que se relacionan para que, no prazo de 15 días naturais contados dende o seguinte ao de publicación deste edicto no Boletín Oficial da Provincia, comparezan persoalmente ou mediante representante debidamente acreditado nas oficinas dos servizos tributarios da Deputación da Coruña para o efecto de practicarlles as correspondentes notificacións. Oficinas dos servizos tributarios da Deputación da Coruña: Oficina central: rúa Archer Milton Huntington, 17. CP 15071 - A Coruña. Horario: de 9.00 a 14.00 horas, de luns a venres. Teléfono 900132204 (chamada gratuíta). Fax 981080090. Correo electrónico: atencion. tributaria@dicoruna. es. Arzúa: rúa Padre Pardo, s/n; CP 15810. Horario: mércores e venres, de 9.30 a 14.00 horas. Teléfono 981500977. Fax 981500977. Correo electrónico: zona3@dicoruna. es. Betanzos: rúa Pintor Seijo Rubio, n.º 8, local 5; CP 15300. Horario: de 9.00 a 14.00 horas, de luns a venres. Teléfono 981771835. Fax 981774131. Correo electrónico: zona2@dicoruna. es Corcubión: praza de José Carrera, 1 (Casa do Concello); CP 15130. Horario: de 9.00 a 14.00 horas, de luns a venres. Teléfono 981746811. Fax 981745583. Correo electrónico: zona4@dicoruna. es. A Coruña: rúa Archer Milton Huntington, 24; CP 15011. Horario: de 9.00 a 14.00 horas, de luns a venres. Teléfono 981080214. Fax 981080093. Correo electrónico: zona1@dicoruna. es. Ferrol: rúa Naturalista López Seoane, s/n (polígono de Esteiro); CP 15403. Horario: de 9.00 a 14.00 horas, de luns a venres. Teléfono 981355795. Fax 981356554. Correo electrónico: zona2@dicoruna. es. Narón: praza do Concello, s/n (Xuvia); CP 15570:. Horario: luns, mércores e venres, de 9.30 a 14.00 horas. Teléfono 981397083. Fax 981397084. Correo electrónico: zona2@dicoruna. es. Negreira: rúa de Castelao, s/n (antigo Instituto de EM); CP 15830. Horario: de 9.00 a 14.00 horas, de luns a venres. Teléfono 981885452. Fax 981885627. Correo electrónico: zona4@dicoruna. es. Ordes: rúa Nova, 23; CP 15680. Horario: mércores e venres, de 9.30 a 14.00 horas. Teléfono 981681836. Fax 981681836. Correo electrónico: zona1@dicoruna. es. Ortigueira: rúa General Franco, 39; CP 15330. Horario: martes e xoves, de 9.30 a 14.00 horas. Teléfono 981400102. Fax 981400440. Correo electrónico: zona2@dicoruna. es. Ribeira: rúa Miguel Rodríguez Bautista, 42; CP 15960. Horario: martes e xoves de 9.00 a 14.00 horas. Teléfono 981874263. Fax 981874535. Correo electrónico: zona3@dicoruna. es. Santiago: rúa Fernando III, 9; CP 15706. Horario: de 9.00 a 14.00 horas, de luns a venres. Teléfono 981599966. Fax 981599934. Correo electrónico: zona3@dicoruna. es. En A Coruña, a 16 de setembro de 2010. A VICETESOUREIRA Asdo.: Ana María Fernández Rodríguez
05/10/2010 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente 3518/2897 a dona Elisa Penabar Montesinos (Const. y Transportes Paulino González, SL)

EDICTO DE NOTIFICACIÓN DA RESOLUCIÓN N.º 2343 CON DATA DO 15/07/2010, DITADA POLA VICETESOUREIRA DESTA EXCMA. DEPUTACIÓN PROVINCIAL CORRESPONDENTE AO RECURSO DO 21/12/2009 (EXPTE.3518/2897). Intentouse a notificación persoal os días 26/07/2010 e 28/07/2010, a través de carta certificada con xustificante de recepción a contribuínte abaixo citada, da resolución n.º 2343, con data do 15/07/2010, ditada pola vicetesoureira desta Excma. Deputación Provincial, ao enderezo que consta no expediente, e esta foi devolta polo servizo de Correos, por ausente, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla para que compareza na Deputación Provincial da Coruña, no Servizo de Recadación (8.º andar), sita na rúa Mister Archer Milton Huntington, n.º 17, C. P. 15011 (A CORUÑA), en horario de atención ao público, de 9 a 13.30 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. A Coruña, 20 de setembro de 2010. O xefe do Servizo Asdo. Justo Real Iglesias